ઇબીસી ક્વોટા માટેનો પરિપત્ર રાજ્ય સરકારે ગત સાંજે રદ્દ કરી દીધો હતો અને આ માટે સરકારે સુપ્રીમ કોર્ટના આદેશની પણ રાહ જોવાની દરકાર નહોતી કરી. નાયબ મુખ્યપ્રધાન નીતિન પટેલના જણાવ્યા પ્રમાણે 10 ટકા ઇબીસી રદ્દ કરવાનો પરિપત્ર ભૂલ ભરેલો હતો જેના લીધે તેને પરત ખેંચવાની ફરજ પડી છે. વધુમાં તેમણે કહ્યું કે સુપ્રિમ કોર્ટમાં કેસ ચાલી રહ્યો છે અને સરકાર છેલ્લી ઘડી સુધી લડત આપશે. ઈબીસી અનામત માટે સરકારની નીતિ યથાવત છે. મહત્વનું છે કે ભાજપના મોટાભાગના નેતાઓ અને રાજય સરકારના ટોચના અધિકારીઓ બંધારણમાં સુધારા વગર ઈબીસીનો અમલ શક્ય ન હોવાનું જાણતા હોવા છતાં માત્ર ને માત્ર જનતાને ભરમાવવા માટે આ પ્રકારની જાહેરાત કરી દીધી હતી હવે તેવું લાગે છે.